Uniform Resource Locator

Un adresse URL (le acronymo anglese significa Uniform Resource Locator) es un sequentia de characteres conforme a un formato standard, qui es usate pro referer a ressources, como documentos e imagines in Internet, per lor location.

Le adresse URL esseva un innovation fundamental in le historia del Internet. Illo esseva create per Tim Berners-Lee in 1991 pro permitter que le autores de documentos establi hyperligamines in le World Wide Web. Depost 1994, in le standards del Internet, le concepto del URL ha essite incorporate in le concepto plus general del URI (Uniform Resource Identifier), sed le termino URL continua a esser in uso general.

In le practica, totevia, quasi tote le URIs anque es URLs, e le terminos es quasi synonyme. Iste discussion es applicabile a ambe conceptos.

 Schema de URL 
Un URL es classificate per su schema, qui normalmente indica le protocollo de rete usate pro obtener un representation del ressource in question super un rete computatorial. Un adresse URL comencia con le nomine de su schema, sequite per un signo de duo punctos (:), sequite per un parte specific al schema.

Alcun exemplos de schemas de URL:

 http - ressources HTTP
 https - HTTP super SSL
 ftp - File Transfer Protocol
 mailto - adresse de E-mail
 ldap - consulta de Lightweight Directory Access Protocol
 file - ressources disponibile in le computator local o super un rete local pro excambiar files
 news - un gruppo de novas de Usenet
 gopher - le protocollo Gopher
 telnet - le protocollo Telnet

Categoria:Internet